...na određeno vreme (filmska serija)
...na određeno vreme je filmska serija, odnosno ciklus od tri jugoslovenske filmske komedije koje je od 1980. do 1986. po sopstvenom scenariju režirao Milan Jelić. Sastoji se od filmova Rad na određeno vreme (1980), Moj tata na određeno vreme (1982) i Razvod na određeno vreme (1986). Protagonista, koga tumači Ljubiša Samardžić je Siniša Pantić, nastavnik koji nikako ne može naći stalni posao i stan, ali koji uprkos svega započinje ljubavnu vezu, a potom i brak sa Svetlanom Milanović (čiji lik tumači Milena Dravić), majkom jednog od svojih učenika. Filmovi, koji su kao podlogu imali socijalne i druge aktualne probleme druge države, su se, međutim, isticali blagim i "decentnim" humorom i orijentacijom na porodičnu publiku. Zbog toga su stekli popularnost, ali i, za razliku od Žikine dinastije, i naklonost kritičara. Mladi Nikola Kojo, koji u prva dva filma tumači lik Svetlaninog sina Ivana, postao je velika zvezda.

Uloge 

Filmske serije
Jugoslavenska kinematografija
1980-e na filmu